title: Egineg
text: Egineg ( e galleg) a zo ur gumun eus Breizh e kanton Liverieg e departamant Il-ha-Gwilen.
  
  Eginegiz hag Eginegadezed a vez graet eus hec'h annezidi.
  
  Douaroniezh 
   10 km zo eus Egineg da Roazhon, ar gêr vras er c'hornôg dezhi, e kember ar stêrioù Chevré ha Gwilen hag a ziskouez, peurgetket, he bevenn su gant kumun nes Noal-ar-Gwilen.
   Darempredet e vez Egineg gant hent-houarn Roazhon-Ar Mañs dre harz Noal-Egineg.
   Kumunioù amezek : Saozon-Sevigneg; Torignieg-Fouilharzh; Liverieg; Beuzid-ar-C'hoadoù; Servon; Brec'heg; Noal-ar-Gwilen
  
  Anv 
   A. Marteville et P. Varin (1843) : Parochia de Acigneio.
   Dauzat et Rostaing (1963-1978) : "de Accigneio, war dro 1330; diwar anv den latin *Accinius (> Accius) + lostger -acum".
   J-Y Le Moing (1990) : "Acigniacum, 1030 Ab. Bossard; B.N
   Erwan Vallerie (1995) : "Aciniacum 1030; Acigniacum 1030; de Accigneio 1330'.
   Embannadurioù Flohic : diwar anv-den galian ha roman Accinius pe diwar accinere, "gourizañ", daveiñ d'an div stêr war dro ar gumunn.
  
  Ardamez 
  Froger & Pressensé :
  
  En erminoù, e dreustell divouedet en gul karget gant teir flourdilizenn en aour
  
  Ardamez familh Acigné, XIIIvet
  
  An dresadenn roet amañ a zo fazius : un dreustell divouedet ne ya ket betek al lezoù (cf Gourdon de Genouillac, p. 3, bann 2; tresadenn reizh gant Froget ha Pressensé, p. 68).
  
  Istor
  
  Kent 1790 
  J.B Ogée, p. 36 : war ar stêr Gwilen, 2 lev biz-reter Roazhon, e eskopti hag e eil-dileuriadurezh
  
  kantved
  
  Brezel-bed kentañ  
   70 gwaz ag ar gumun a gollas o buhez abalamour d'ar brezel hervez monumant ar re varv, d.le. 4,09% ag ar boblañs hervez an niveradeg bet graet e 1911.
  
  Eil Brezel-bed 
   Mervel a reas seizh den eus ar gumun abalamour d'ar brezel.
  
  Emdroadur ar boblañs
  
  Melestradurezh
  
  Tud 
   Alan a Egineg, un aotrou meur a Vreizh, e stourmas ouzh Richarz, roue Bro Saoz, evit dieubiñ Koñstansia, intanvez Jaffrez II, lazhet e 1186, hag ouzh Yann Dizouar goude muntr Arzhur In.
   Pêr a Egineg, mignon da Loeiz a Anjev, e stourmas gantañ a-enep ar Saozhon e Gwiana, e Poatev, ha lec'hioù all. Goude se e eas gant e vignon da vrezeliñ e Provañs, Naplez, Sikilia. Goude marv Loeiz er brezel se, deut eo en dro e-kichen Mari a Vreizh, intanvez Loeiz, en em lakas da servijout Loeiz II, dug Anjev evit adkemer rouantelez Naplez. Savet senesal meur a Brovañs, hag anvet "ar marc'heg dizaon ha direbech". Loeiz II e roas dezhañ baronelezhioù Merarques ha Val-Frenetie hag e werzhas dezhañ, evit nebeut, beskontelezh Grimaud-Reilland. Pêr a Egineg e varvas e Vienna, e Daofinelezh, hag interet en iliz Sant-Anton, gant e gwreg Elen a Anguien.
   Yann a Egineg, breur Pêr, e oa gant 120 marc'heg brezhon ouzh emgann Nicopolis, e bro Turki, e 1396.
   Yann a Egineg, mab bihan an hini diaraok, marc'heg urzhioù ar roue (1), denjentil kambr ar roue, letanant-jeneral evit Breizh.
   Yann a Egineg, mab an hini diaraok, e oa e Milan e 1521, ha gemeras perzh ouzh emgann Pavia.
   Fañch a Egineg, bet lazhet e-kerzh emgann Monkontour, e bro Poatev, e 1579.
   Yann a Egineg, e vab, n'en eus ganet paotr ebet. E verc'h, Judith a Egineg, a zo bet dimezt da Charlez a Gosse, kont Brissac, marichal c'hall, marc'heg urzhioù ar roue, e letanant-jeneral evit Breizh. Herri IV, roue Frañs, e savas Egineg da varkizelezh e 1609.
  (1) : Nac'het eo an dra se gant Marteville & Varin : urzh ar Spered Santel, urzh ar Roue, a zo bet savet nemet e 1578. Asañtiñ a reont gant Urzh Sant-Mikael evit Yann a Egineg.
  
  Echu evit ar poent. Skridoù mat da reizhañ, ma'z ez eus ezhomm.
  
  Ardamezeg ar familhoù
  
  Gevelliñ
  
  Liammoù diavaez 
  
   Lec'hienn ofisiel ar gumun
    Egineg e Geobreizh
  
  Levrlennadur  
   Ogée : Dictionnaire historique et géographique de la province de Bretagne; war dro 1780; 
   MM. A. Marteville et P. Varin, warlec'hien Ogée, 1843.
   Albert Dauzat et Charles Rostaing : Dictionnaire étymologique des noms de lieux de France. Embannadurioù Guénégaud. Paris. 1963.
   Jean-Yves Le Moing : Les noms de lieux bretons de Haute-Bretagne. Coop Breizh. 1990
   Embannadurioù Flohic : Le patrimoine des communes d'Ille-et-Vilaine. 2000
   Erwan Vallerie : Traité de toponymie historique de la Bretagne. (3 volumes). Embannadurioù An Here. 1995.
   Michel Froger & Michel Pressensé : Armorial des communes des Côtes d'Armor et Ille et Vilaine. 2008.
  Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
  
  Daveoù ha notennoù 
  
  Kumunioù Il-ha-Gwilen